				|

		52012PC0284

			Proposta għal REGOLAMENT TAL-KUNSILL li jemenda r-Regolament (UE) Nru 349/2012 li jimponi dazju anti-dumping definittiv fuq l-importazzjonijiet tal-aċidu tartariku li joriġinaw mir-Repubblika Popolari taċ-Ċina /* COM/2012/0284 final - 2012/0148 (NLE) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
·      Ir-raġunijiet għall-proposta u l-għanijiet tagħha
Din il-proposta tikkonċerna
l-applikazzjoni tar-Regolament tal-Kunsill (KE) Nru 1225/2009
tat-30 ta’ Novembru 2009 dwar il-protezzjoni kontra l-importazzjonijiet
li huma l-oġġett ta' dumping minn pajjiżi mhux membri
tal-Komunità Ewropea[1]
(“ir-Regolament Bażiku”), fil-proċediment tar-reviżjoni interim
dwar id-dazju anti-dumping fis-seħħ fir-rigward tal-importazzjonijiet
tal-aċidu tartariku li joriġinaw mir-Repubblika Popolari
taċ-Ċina ("RPĊ").
·      Il-Kuntest Ġenerali
Din il-proposta qiegħda ssir fil-kuntest
tal-implimentazzjoni tar-Regolament bażiku u hija r-riżultat ta'
investigazzjoni li saret b'konformità mar-rekwiżiti sostantivi u
proċedurali stabbiliti fir-Regolament bażiku.
·      Id-dispożizzjonijiet eżistenti fil-qasam tal-proposta
Ġie impost dazju
anti-dumping definittiv fuq l-importazzjonijiet tal-aċidu tartariku li
joriġinaw mir-RPĊ permezz tar-Regolament tal-Kunsill (KE)
Nru 130/2006[2].
Dan id-dazju ġie emendat mir-Regolament ta' Implimentazzjoni tal-Kunsill
(UE) Nru 332/2012[3].
u estiż għal ħames snin oħra permezz tar-Regolament ta'
Implimentazzjoni tal-Kunsill (UE) Nru 349/2012[4].
·      Konsistenza ma' politiki u għanijiet oħra tal-Unjoni
Mhux applikabbli.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
·      Il-konsultazzjoni mal-partijiet interessati
Il-partijiet interessati kkonċernati
bil-proċediment kellhom il-possibbiltà li jiddefendu l-interessi
tagħhom matul l-investigazzjoni, skont id-dispożizzjonijiet
tar-Regolament bażiku.
·      Il-ġbir u l-użu tal-ispeċjalizzazzjoni
Ma kienx hemm ħtieġa ta' esperti
esterni.
·      L-istima tal-impatt
Din il-proposta tirriżulta
mill-implimentazzjoni tar-Regolament bażiku.
Ir-Regolament bażiku ma jipprevedix
valutazzjoni ġenerali tal-impatt iżda jinkludi lista eżawrjenti
ta' kundizzjonijiet li jridu jiġu vvalutati.
3.           L-ELEMENTI LEGALI TAL-PROPOSTA
·      Is-sommarju tal-azzjoni proposta
Fid-29 ta' Lulju 2011,
il-Kummissjoni ħabbret reviżjoni interim tad-dazju anti-dumping
fis-seħħ fir-rigward tal-importazzjonijiet tal-aċidu tartariku
li joriġinaw mir-RPĊ permezz ta' notifika ("notifika ta'
bidu") ippubblikata f’Il-Ġurnal Uffiċjali tal-Unjoni Ewropea.
Dan seħħ wara li kien hemm talba għal reviżjoni limitata
għad-dumping u limitata għal żewġ produtturi tal-aċidu
tartariku fir-RPĊ, jiġifieri Ninghai Organic Chemical Factory,
Ninghai u Changmao Biochemical Engineering Co., Ltd, Changzhou.
L-investigazzjoni sabet l-eżistenza
kontinwa tad-dumping.
Għalhekk, qed jiġi
suġġerit li l-Kunsill jadotta l-proposta mehmuża għal
Regolament sabiex jiġu emendati l-miżuri eżistenti, li
għandhom jiġu ppubblikati f'Il-Ġurnal Uffiċjali
tal-Unjoni Ewropea sa mhux aktar tard mit-28 ta' Lulju 2012.
·      Il-bażi ġuridika
Ir-Regolament tal-Kunsill (KE)
Nru 1225/2009 tat-30 ta' Novembru 2009 dwar il-protezzjoni
kontra l-importazzjonijiet li huma l-oġġett ta' dumping minn
pajjiżi mhux membri tal-Komunità Ewropea.
·      Il-prinċipju tas-sussidjarjetà
Il-proposta hija fil-kompetenza esklużiva
tal-Unjoni Ewropea. Għaldaqstant, il-prinċipju tas-sussidjarjetà ma
japplikax.
·      Il-prinċipju tal-proporzjonalità
Il-proposta hija konformi mal-prinċipju
tal-proporzjonalità għar-raġunijiet li ġejjin:
Il-forma ta' azzjoni hija deskritta
fir-Regolament bażiku u ma tħalli ebda ambitu għal
deċiżjoni nazzjonali.
Mhix applikabbli indikazzjoni ta' kif
il-piż finanzjarju u amministrattiv li jaqa' fuq l-Unjoni, fuq
il-gvernijiet nazzjonali, fuq l-awtoritajiet reġjonali u lokali, fuq
l-operaturi ekonomiċi u fuq iċ-ċittadini, jitnaqqas kemm jista'
jkun u jkun proporzjonat mal-għan tal-proposta.
·      L-għażla tal-istrumenti
L-istrumenti proposti: regolament.
Mezzi oħra ma jkunux adegwati
minħabba r-raġuni li ġejja:
Ir-Regolament bażiku ma jipprevedix
għażliet alternattivi.
4.           L-IMPLIKAZZJONI BAĠITARJA
Il-proposta ma għandhiex
implikazzjonijiet għall-baġit tal-Unjoni.
2012/0148 (NLE)
Proposta għal
REGOLAMENT TAL-KUNSILL
li jemenda r-Regolament (UE) Nru 349/2012
li jimponi dazju anti-dumping definittiv fuq l-importazzjonijiet tal-aċidu
tartariku li joriġinaw mir-Repubblika Popolari taċ-Ċina
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolament tal-Kunsill
(KE) Nru 1225/2009 tat-30 ta' Novembru 2009 dwar
il-protezzjoni kontra l-importazzjonijiet li huma l-oġġett ta'
dumping minn pajjiżi mhux membri tal-Komunità Ewropea[5] ("ir-Regolament
bażiku"), u b'mod partikolari l-Artikoli 9 u 11(3), (5) u (6)
tiegħu,
Wara li kkunsidra l-proposta mressqa
mill-Kummissjoni Ewropea ("il-Kummissjoni") wara konsultazzjoni
mal-Kumitat Konsultattiv,
Billi:
A.        IL-PROĊEDURA
1.           Il-miżuri
fis-seħħ
(1)       Fl-2006, permezz
tar-Regolament (KE) Nru 130/2006[6], il-Kunsill
impona dazju anti-dumping definittiv fuq l-importazzjonijiet tal-aċidu
tartariku li joriġinaw mir-Repubblika Popolari taċ-Ċina
("RPĊ" jew "il-pajjiż ikkonċernat")
("il-miżuri anti-dumping oriġinali"). Dan ir-Regolament
ġie emendat mir-Regolament tal-Kunsill (KE) Nru 150/2008[7].
Fl-2012, il-Kunsill emenda l-miżuri permezz tar-Regolament ta'
Implimentazzjoni (UE) Nru 332/2012[8] u estenda
l-miżuri fis-seħħ għal ħames snin oħra permezz
tar-Regolament ta' Implimentazzjoni (UE) Nru 349/2012[9].

2.           Il-bidu ta' reviżjoni
interim
(2)       Intbagħtet
talba għal reviżjoni mill-produtturi tal-Unjoni li ġejjin:
Distillerie Bonollo SpA, Industria Chimica Valenzana SpA, Distillerie Mazzari
SpA, Caviro Distillerie Srl u Comercial Quimica Sarasa s.l.
("l-applikanti").
(3)       It-talba
għar-reviżjoni hija limitata fl-ambitu għall-eżaminazzjoni
ta' dumping sa fejn huma kkonċernati żewġ produtturi esportaturi
Ċiniżi, jiġifieri Changmao Biochemical Engineering Co., Ltd,
Changzhou, u Ninghai Organic Chemical Factory, Ninghai. It-talba allegat li
l-impożizzjoni kontinwa tal-miżuri fil-livell eżistenti, li kienet
ibbażata fuq il-livell ta' dumping stabbilit preċedentement, jidher
li ma għadhiex suffiċjenti biex tegħleb id-dumping,
minħabba li ż-żewġ kumpaniji ma għandhomx
jingħataw Trattament ta' Ekonomija tas-Suq ("TES").
(4)       Wara li ddeterminat li
l-Kummissjoni kellha għad-dispożizzjoni tagħha
biżżejjed evidenza prima facie għall-bidu ta’
reviżjoni interim, u wara konsultazzjoni mal-Kumitat Konsultattiv,
fid-29 ta’ Lulju 2011 il-Kummissjoni ħabbret, permezz ta’
notifika ppubblikata f'Il-Ġurnal Uffiċjali tal-Unjoni Ewropea[10] ("in-notifika ta'
bidu"), il-bidu ta’ reviżjoni interim limitata għad-dumping
skont l-Artikolu 11(3) tar-Regolament bażiku.
3.           L-Investigazzjoni
3.1.        Il-perjodu tal-investigazzjoni
(5)       L-investigazzjoni li
tikkonċerna d-dumping kopriet il-perjodu
mill-1 ta’ Lulju 2010 sat-30 ta’ Ġunju 2011
(“il-perjodu tal-investigazzjoni tar-reviżjoni” jew “il-PIR”).
3.2.        Il-partijiet ikkonċernati
minn din l-investigazzjoni
(6)       Il-Kummissjoni infurmat
uffiċjalment liż-żewġ produtturi esportaturi
fil-pajjiż ikkonċernat u lill-awtoritajiet tal-pajjiż
ikkonċernat bil-bidu tar-reviżjoni interim.
(7)       Il-partijiet interessati
ngħataw l-opportunità li jressqu l-opinjonijiet tagħhom bil-miktub u
li jitolbu seduta ta' smigħ fil-limitu taż-żmien stipulat
fin-notifika ta' bidu.
3.3.        It-tweġibiet
għall-kwestjonarju u l-verifiki
(8)       Il-Kummissjoni bagħtet
kwestjonarji liż-żewġ produtturi esportaturi msemmija fit-talba
għal reviżjoni u lill-produtturi fil-pajjiż analogu,
l-Arġentina.
(9)       It-tweġibiet
għall-kwestjonarji waslu mingħand iż-żewġ produtturi
esportaturi Ċiniżi, kif ukoll mill-produttur fil-pajjiż analogu
li kkoopera.
(10)     Sabiex iż-żewġ
produtturi esportaturi fir-RPĊ jitħallew jitolbu trattament ta’
ekonomija tas-suq (“TES”) jew trattament individwali (“TI”) f'każ li jkunu
jixtiequ, il-Kummissjoni bagħtet formoli ta’ applikazzjoni għal din
il-fini. It-talbiet għal TES, jew għal TI f'każ li
l-investigazzjoni tistabbilixxi li ma jkunux jissodisfaw il-kundizzjonijiet
għal TES, waslu mingħand it-tnejn li huma.
(11)     Il-Kummissjoni fittxet u
vverifikat l-informazzjoni kollha li qieset meħtieġa
għad-determinazzjoni ta' dumping u għamlet żjarat ta' verifika
fl-istabbilimenti tal-kumpaniji li ġejjin:
(a)
Produtturi esportaturi fir-RPĊ
–
Ninghai Organic Chemical Factory, Ninghai
–
Changmao Biochemical Engineering Co., Ltd,
Changzhou
(b)
Produtturi esportaturi fil-pajjiż
analogu
–
TARCOL S.A., Buenos Aires
B.        IL-PRODOTT IKKONĊERNAT
U L-PRODOTT SIMILI
1.           Il-prodott ikkonċernat
(12)     Il-prodott ikkonċernat
minn din ir-reviżjoni huwa l-istess wieħed tal-investigazzjoni
oriġinali, jiġifieri l-aċidu tartariku ħlief aċidu
tartariku D-(-)- b'rotazzjoni ottika negattiva ta' mill-anqas 12,0 gradi,
imkejjel f'soluzzjoni ta' ilma skont il-metodu deskritt fil-Farmakopea Ewropea,
li joriġina mir-RPĊ, li bħalissa jaqa' taħt il-kodiċi
NM ex 2918 12 00 ("il-prodott ikkonċernat").
(13)     Il-prodott ikkonċernat
jintuża fl-inbid, fl-addittivi fix-xorb u l-ikel, bħala ritardant
fil-ġibs u f'għadd ta' prodotti oħra. Huwa jista' jinkiseb jew
mill-prodotti sekondarji tal-produzzjoni tal-inbid, kif inhu l-każ
tal-produzzjoni fl-Unjoni, jew permezz ta' sinteżi kimika mill-komposti
petrokimiċi, kif inhu l-każ tal-produzzjoni fir-RPĊ.
L-aċidu tartariku L+ biss huwa mmanifatturat mill-prodotti sekondarji
tal-produzzjoni tal-inbid. Il-produzzjoni sintetika tippermetti l-manifattura
tal-aċidu tartariku kemm L+ kif ukoll DL. Iż-żewġ tipi huma
kkonċernati bil-prodott u għandhom użi simili.
2.           Il-prodott simili
(14)     Bħalma seħħ
fl-investigazzjonijiet ta' qabel, tqies li l-aċidu tartariku prodott
fir-RPĊ u esportat lejn l-UE, l-aċidu tartariku prodott u
mibjugħ fis-suq domestiku tal-pajjiż analogu (l-Arġentina) u
l-aċidu tartariku mmanifatturat u mibjugħ fl-UE mill-produtturi
tal-Unjoni għandhom l-istess karatteristiċi fiżiċi u kimiċi
bażiċi, u l-istess użi bażiċi. Għalhekk, tqiesu
bħala prodotti simili skont it-tifsira tal-Artikolu 1(4)
tar-Regolament bażiku.
C.        ID-DUMPING
1.           Trattament ta' Ekonomija
tas-Suq ("TES")
(15)     Iż-żewġ
kumpaniji msemmija fit-talba għal reviżjoni talbu Trattament ta'
Ekonomija tas-Suq ("TES"). Skont l-Artikolu 2(7)(b)
tar-Regolament bażiku, fl-investigazzjonijiet anti-dumping li
jikkonċernaw importazzjonijiet li joriġinaw fir-RPĊ, il-valur
normali għandu jiġi ddeterminat skont il-paragrafi minn 1 sa 6 tal-Artikolu
msemmi għal dawk il-produtturi li nstabu li jissodisfaw il-kriterji
stabbiliti fl-Artikolu 2(7)(c) tar-Regolament bażiku.
(16)     Fil-qosor, u biss
għall-ħeffa tar-referenza, il-kriterji għal TES huma
mniżżla f’forma mqassra hawn isfel:
(1)
Id-deċiżjonijiet u l-ispejjeż
kummerċjali jsiru b’reazzjoni għall-kundizzjonijiet tas-suq u
mingħajr interferenza sinifikanti mill-Istat;
(2)
Il-kotba tal-kontijiet jiġu vverifikati
indipendentement u skont l-istandards internazzjonali tal-kontabilità u
applikati għall-finijiet kollha
(3)
Ma hemm l-ebda distorsjoni sinifikanti li ntirtet
mis-sistema preċedenti ta’ ekonomija mhux tas-suq;
(4)
Il-liġijiet dwar il-proprjetà u dwar
il-falliment jipprovdu stabbiltà u ċertezza ġuridika;
(5)
Il-kambju tal-flus jinħadem bir-rata tas-suq.
(17)     Iż-żewġ
produtturi fir-RPĊ talbu għal TES skont l-Artikolu 2(7)(c)
tar-Regolament bażiku. Kull applikazzjoni għal TES ġiet
analizzata, saru investigazzjonijiet fuq il-post fl-istabbilimenti ta' dawn
il-kumpaniji li kkooperaw.
(18)     Għaż-żewġ
kumpaniji, it-TES inċaħad skont il-Kriterju 1
tal-Artikolu 2(7)(c) ibbażat fuq l-evidenza li l-prezz
għall-materja prima bażika, il-benżen, kien ħażin.
Tqabbil ta' prezzijiet domestiċi fiċ-Ċina, bl-użu
tal-prezzijiet tax-xiri ta' produttur li kkoopera bħala sors, kontra
l-prezzijiet f'pajjiżi oħra b'ekonomija tas-suq wera differenza
fil-prezz ta' bejn 19 % u 51 % matul il-perjodu ta' investigazzjoni.
Ir-RPĊ imponiet tariffa tal-importazzjoni fuq il-benżen ta' 40 %
(għalkemm dan ma kienx fis-seħħ matul il-PIR) filwaqt li mhija
se tagħti lura l-ebda parti mis-17 % VAT intaxxata fuq
l-esportazzjoni tagħha. Instabu wkoll xi distorsjonijiet fil-prezz
tal-materja prima intermedja, l-anidride malejika, mixtrija mill-produttur li
kkoopera l-ieħor billi uża x-xirjiet tagħhom bħala sors.
(19)     Kien miċħud TES
ukoll lil kumpanija minnhom skont il-Kriterji 2 u 3 minħabba evidenza
ta' prezzijiet imraħħsa għad-dritt tal-użu tal-art kif
ukoll sopravalutazzjoni tal-assi tal-kumpanija biex jiġi ggarantit self
minn bank tal-Istat.
(20)     Iż-żewġ
kumpaniji kkontestaw is-sejbiet tal-Kummissjoni wara li dawn ġew
żvelati lilhom. Madankollu l-ebda waħda mill-kumpaniji ma
setgħet tispjega l-prezz baxx tal-benżen fis-suq Ċiniż.
Il-kumpanija msemmija fil-premessa (19) hawn fuq ipprovdiet xi dokumenti
biex tikkontesta s-sejbiet tagħna rigward il-prezzijiet għad-dritt
tal-użu tal-art u l-valutazzjoni tal-assi tagħhom. Madankollu peress
li dawn id-dokumenti ntalbu matul l-ispezzjoni u ma ġewx ipprovduti, ġie
għalhekk deċiż li din l-informazzjoni ma setgħetx tiġi
vverifikata jew fdata.
(21)     Għalhekk kien
miċħud TES għaż-żewġ kumpaniji.
(22)     Madankollu,
iż-żewġ kumpaniji jissodisfaw ir-rekwiżiti stabbiliti
fl-Artikolu 9(5) tar-Regolament bażiku u għalhekk huma
intitolati għal dazju anti-dumping individwali bl-użu tal-prezzijiet
tal-esportazzjoni tagħhom stess.
2.           Il-pajjiż analogu
(23)     Skont l-Artikolu 2(7)(a)
tar-Regolament bażiku, il-valur normali ġie ddeterminat skont
il-prezz jew il-valur kostrutt miksub f'pajjiż terz b'ekonomija tas-suq
xierqa ("il-pajjiż analogu"), jew il-prezz mill-pajjiż
analogu għal pajjiżi oħra, inkluża l-Unjoni, jew, fejn dan
ma jkunx possibbli, fuq kull bażi oħra raġonevoli, inkluż
il-prezz imħallas realment jew li kieku jitħallas fl-Unjoni
għall-prodott simili, aġġustat b'mod xieraq jekk ikun
meħtieġ biex jinkludi marġni ta' profitt raġonevoli.
(24)     Bħalma seħħ
fl-investigazzjoni oriġinali, fin-notifika ta' bidu ġiet proposta
l-Arġentina bħala l-pajjiż analogu xieraq biex jiġi
stabbilit il-valur normali skont l-Artikolu 2(7)(a) tar-Regolament
bażiku. Wara l-pubblikazzjoni tan-notifika ta' bidu, kumpanija mill-Indja
u kumpanija mill-Awstralja ġew identifikati bħala produtturi
alternattivi possibbli f'pajjiż terz b'ekonomija tas-suq. Madankollu
l-ebda waħda miż-żewġ kumpaniji ma wieġbet
il-kwestjonarju li ntbagħtilhom.
(25)     Produttur tal-aċidu
tartariku fl-Arġentina kkoopera mal-investigazzjoni billi wieġeb
kwestjonarju. L-investigazzjoni wriet li l-Arġentina kellha suq
kompetittiv għall-aċidu tartariku b'kompetizzjoni bejn żewġ
produtturi lokali u importazzjonijiet minn pajjiżi terzi. Il-volum ta’
produzzjoni fl-Arġentina jikkostitwixxi aktar minn 20 % tal-volum
tal-esportazzjonijiet Ċiniżi tal-prodott ikkonċernat lejn l-UE.
Għalhekk is-suq Arġentin tqies bħala rappreżentattiv
biżżejjed sabiex jiġi ddeterminat il-valur normali
għar-RPĊ.
(26)     Għalhekk ġie
konkluż li bħalma ġara fl-investigazzjoni preċedenti,
l-Arġentina tikkostitwixxi pajjiż analogu xieraq skont
l-Artikolu 2(7)(a) tar-Regolament bażiku.
3.           Il-Valur Normali
(27)     Il-valur normali kien
stabbilit fuq il-bażi ta' informazzjoni li waslet mingħand
il-produttur fil-pajjiż analogu li kkoopera. Għalkemm il-produttur
fil-pajjiż analogu kellu bejgħ domestiku tal-prodott
ikkonċernat, minħabba d-differenza fil-metodu ta' produzzjoni bejn
l-Arġentina u r-RPĊ li tħalli impatt sinifikanti fuq
il-prezzijiet u l-ispejjeż, ġie deċiż li jinħadem
valur normali minflok ma jintużaw dawn il-prezzijiet tal-bejgħ
domestiku tagħhom. Il-prezz tal-materja prima fl-Arġentina ġie sostitwit
bil-prezz tas-suq medju għall-benżen u aġġustament
għall-SG&A fl-Arġentina biex jirrifletti aħjar is-suq
domestiku fiċ-Ċina.
(28)     Il-valur normali
għall-Aċidu Tartariku L+ (li huwa mmanifatturat mill-produttur
Arġentin) għalhekk inħadem fuq l-ispiża tal-produzzjoni
fl-Arġentina tal-Aċidu Tartariku L+, filwaqt li tqieset id-differenza
fil-metodu ta' produzzjoni bejn l-Arġentina u r-RPĊ.
(29)     Minħabba li l-produttur
Arġentin ma mmanifatturax l-aċidu tartariku DL, inħadem ukoll
valur normali bl-użu tad-differenza fil-prezz li kien hemm bejn
iż-żewġ tipi tal-prodott.
4.           Il-prezz tal-esportazzjoni
(30)     Il-prezzijiet
tal-esportazzjoni ġew iddeterminati fuq il-bażi tal-prezz reali
mħallas jew pagabbli mill-ewwel klijent indipendenti fl-Unjoni
għaż-żewġ produtturi esportaturi Ċiniżi.
5.           It-tqabbil
(31)     Għall-finijiet li jkun
żgurat tqabbil ġust bejn il-valur normali u l-prezz
tal-esportazzjoni, u skont l-Artikolu 2(10) tar-Regolament bażiku,
saret konċessjoni dovuta fil-forma ta’ aġġustamenti fir-rigward
ta’ ċerti differenzi fit-trasport, l-assikurazzjoni u t-tassazzjoni
indiretta, fejn dawn kienu ppruvati li jaffettwaw il-prezzijiet u t-tqabbil
tal-prezzijiet.
6.           Il-marġini tad-dumping
(32)     Gћaż-żewġ
kumpaniji, il-valur normali medju peżat għal kull prodott tqabbel
mal-prezz tal-esportazzjoni medju peżat tal-istess tip ta' prodott, kif
stipulat fl-Artikolu 2(11) tar-Regolament bażiku.
(33)     Fuq il-bażi ta’ dan,
il-marġini tad-dumping b'medja peżata espressa bħala
perċentwal tal-prezz CIF fil-fruntiera tal-Unjoni, bid-dazju mhux
imħallas, huma:
 Il-kumpanija || Il-marġni tad-dumping
 Changmao Biochemical Engineering Co., Ltd, Changzhou || 13,1 %
 Ninghai Organic Chemical Factory, Ninghai || 8,3 %
7.           In-natura permanenti
taċ-ċirkostanzi mibdula
(34)     It-talba għal reviżjoni
allegat li ż-żewġ produtturi esportaturi Ċiniżi ma
għadx għandhom jingħataw TES u li din il-bidla kienet ta' narura
dejjiema. Minħabba r-raġunijiet għaċ-ċaħda ta'
TES jista' jitqies li l-konklużjonijiet ta' din ir-reviżjoni huma ta'
natura dejjiema. L-evidenza turi li d-distorsjoni fil-prezz tal-benżen
fiċ-Ċina kienet teżisti qabel il-PIR u ma hemm l-ebda evidenza
li turi li l-Gvern Ċiniż neħħa jew se jneħħi dawn
id-distorsjonijiet.
(35)     Għar-raġunijiet
speċifiċi għall-kumpanija stabbiliti fil-premessa (19) dawn
huma wkoll ta' natura dejjiema, billi dawn jaffettwaw l-ispejjeż u
d-deċiżjonijiet tal-kumpanija tul perjodu ta' żmien sinifikanti.
Dawn ma kinux avvenimenti li kellhom jaffettwaw l-investigazzjoni
oriġinali fejn ingħata t-TES lill-kumpanija.
D.        L-EMENDA TAL-MIŻURI ANTI-DUMPING FIS-SEĦĦ
(36)     Fid-dawl ta' li ntqal fuq,
tqies li r-reviżjoni anti-dumping preżenti għandha temenda
l-livell tal-miżuri eżistenti fis-seħħ fuq
l-importazzjonijiet tal-aċidu tartariku mir-Repubblika Popolari
taċ-Ċina.
(37)     Il-partijiet kollha ġew
infurmati bil-fatti essenzjali u l-kunsiderazzjonijiet li fuq il-bażi
tagħhom kien maħsub li jiġi rakkomandat li l-miżuri
eżistenti jiġu emendati. Dawn ingħataw ukoll perjodu li fih setgħu
jagħmlu rappreżentazzjonijiet wara dan l-iżvelar.
(38)     Kumpanija Ċiniża
wieġbet għall-iżvelar u għal darb'oħra kkontestat
is-sejbiet fir-rigward taċ-ċaħda tat-Trattament ta' Ekonomija
tas-Suq fuq il-bażi tad-distorsjoni fil-prezz tal-materja prima ewlenija.
Madankollu, hija ma pprovdiet l-ebda evidenza ġdida biex
tappoġġa d-dikjarazzjonijiet tagħha u għaldaqstant
l-argumenti tagħha ġew miċħuda. Hija talbet ukoll aktar
informazzjoni dwar l-aġġustamenti msemmija fil-premessa (27)
imma din kellha tinċaħad peress li jkun impossibbli li jsir dan
mingħajr ma jiġu żvelati l-metodi tal-produzzjoni u
l-ispejjeż tal-uniku produttur fl-Arġentina.
(39)     L-Industrija tal-Unjoni
rreaġixxiet għall-iżvelar billi kkontestat l-użu ta' valur
normali maħdum minflok il-prezzijiet tal-bejgħ domestiku
fil-pajjiż analogu, u wkoll l-aġġustament msemmija hawn fuq li
saru lill-valur normali maħdum sabiex tqis id-differenza fil-materja prima
u l-proċess ta' produzzjoni bejn l-Arġentina u ċ-Ċina.
(40)     Fir-rigward tal-użu ta'
valur normali maħdum minflok il-prezzijiet mill-Arġentina, dan ma
jistax jiġi kkunsidrat bħala bidla fil-metodoloġija skont
l-Artikolu 11(9) tar-Regolament bażiku. Fl-investigazzjoni
oriġinali, iż-żewġ kumpaniji Ċiniżi ngħataw
TES u għaldaqstant il-valur normali ttieħed mill-prezzijiet
domestiċi tagħhom stess. Issa li t-TES ġie miċħud
liż-żewġ kumpaniji, ma tistax tibqa' tintuża l-istess
metodoloġija.
(41)     L-Industrija tal-Unjoni
allegat ukoll li l-Kummissjoni kien imissha użat il-metodoloġija
stipulata fl-investigazzjoni oriġinali biex tikkalkula d-dazju residwu
għaċ-Ċina sabiex tikkalkula l-marġini individwali għaż-żewġ
esportaturi kkonċernati minn din ir-reviżjoni. Dan l-argument
ġie miċħud peress li d-dazju residwu ġie kkalkulat
għall-kumpaniji li ma kkooperawx mal-investigazzjoni oriġinali.
Għaldaqstant, mhuwiex komparabbli li jiġi kkalkulat dazju individwali
għal esportatur li kkoopera li ma ngħatax Trattament ta' Ekonomija
tas-Suq.
(42)     Fir-rigward
tal-aġġustament li saru lill-valur normali msemmi hawn fuq, dawn
kienu meħtieġa biex jiżguraw tqabbil ġust bejn il-prezz
tal-esportazzjoni ta' aċidu tartariku prodott b'mod sintetiku, u valur
normali bbażat fuq il-proċess ta' produzzjoni normali. Li kieku sar
l-istess kalkolu billi ntużaw il-prezzijiet tal-bejgħ domestiku
fl-Arġentina u mbagħad jiġi aġġustat il-valur normali
u/jew il-prezz tal-esportazzjoni skont l-Artikolu 2(10) tar-Regolament
bażiku ma kienx ikun hemm tqabbil ġust. Dawn l-argumenti,
għaldaqstant, ġew miċħuda.
E.         L-IMPENJI
(43)     Produttur esportatur
wieħed fir-RPĊ offra impenn ta' prezz b’konformità
mal-Artikolu 8(1) tar-Regolament bażiku. Il-prodott ikkonċernat
mhuwiex xieraq għal impenn ta' prezz fiss minħabba l-volatilità
tal-prezz tal-esportazzjoni. Sabiex jegħleb din il-problema, il-produttur
esportatur offra klawżola ta' indiċjar, imma mingħajr ma
speċifika kif dan l-indiċjar kien se jiġi kkalkulat. Huwa offra
wkoll indiċjar ibbażat fuq il-prezz ħażin tal-benżen
domestiku fiċ-Ċina, li ma setax jiġi aċċettat.
(44)     Barra minn hekk, dan
il-produttur esportatur jipproduċi tipi differenti ta' prodotti
kimiċi oħra u jista' jbiegħ dawn il-prodotti lil klijenti komuni
fl-Unjoni Ewropea permezz ta' kumpaniji kummerċjali relatati. Dan
joħloq riskju serju ta' kumpens trasversali u minħabba fih ikun
diffiċli immens li jkun hemm monitoraġġ effettiv.
(45)     Barra minn hekk, hemm tipi
differenti tal-prodott ikkonċernat li ma jintgħarfux faċilment u
li għandhom differenza konsiderevoli fil-prezzijiet. L-MIPs differenti
proposti mill-produttur esportatur għaldaqstant irendu l-monitoraġġ
mhux prattiku. Fuq il-bażi ta’ dan ta’ hawn fuq ġie konkluż li
l-offerti ta’ impenn ma jistgħux jiġu aċċettati,
ADOTTA DAN IR-REGOLAMENT:
Artikolu 1
It-Tabella fl-Artikolu 1(2)
tar-Regolament ta' Implimentazzjoni tal-Kunsill (UE) Nru 349/2012 se
tiġi emendata biex tiġi kif ġej:
 Il-kumpanija || Dazju anti-dumping || Kodiċi addizzjonali TARIC
 Changmao Biochemical Engineering Co., Ltd, Changzhou || 13,1 % || A688
 Ninghai Organic Chemical Factory, Ninghai || 8,3 % || A689
 Il-kumpaniji l-oħra kollha (ħlief Hangzhou Bioking Biochemical Engineering Co. Ltd, Hangzhou – kodiċi addizzjonali TARIC A687). || 34,9 % || A999
Artikolu 2
Dan ir-Regolament għandu jidħol
fis-seħħ l-għada li jiġi ppubblikat f’Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u jkun applikabbli direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 343, 22.12.2009, p. 51.
[2]               ĠU L 23, 27.1.2006, p. 1.
[3]               ĠU L 108, 20.4.2012, p. 1
[4]               ĠU L 110, 24.4.2012, p. 3
[5]               ĠU L 343, 22.12.2009,
p. 51.
[6]               ĠU
L 23, 27.1.2006, p. 1.
[7]               ĠU L 48, 22.2.2008,
p. 1.
[8]               ĠU L 108, 20.4.2012, p.1
[9]               ĠU L 110, 24.4.2012,
p. 3
[10]             ĠU C 223, 29.7.2011,
p. 16.


|

52010PC0336

 Proposta għal regolament tal-Parlament Ewropew u tal-Kunsill (UE) Nru xxxx/2010 ta' li jemenda r-regolament tal-Kunsill (KE) Nru 1234/2007 (Regolament Waħdieni dwar l-OKS) rigward l-għajnuna mogħtija fil-qafas tal-Monopolju tal-Alkoħol tal-Ġermanja  /* KUMM/2010/0336 finali - COD 2010/0183 */

	[pic] | IL-KUMMISSJONI EWROPEA |Brussel 24.6.2010KUMM(2010)336 finali2010/0183 (COD)Proposta għalREGOLAMENT TAL-PARLAMENT EWROPEW U TAL-KUNSILL (UE) Nru xxxx/2010ta'li jemenda r-Regolament tal-Kunsill (KE) Nru 1234/2007 (Regolament Waħdieni dwar l-OKS) rigward l-għajnuna mogħtija fil-qafas tal-Monopolju tal-Alkoħol tal-ĠermanjaMEMORANDUM TA' SPJEGAZZJONIBħalissa bħala eċċezzjoni għar-regoli dwar għajnuna mill-Istat, l-awtoritajiet tal-Ġermanja jistgħu jagħtu għajnuna mill-Istat skont il-Monopolju tal-Alkoħol tal-Ġermanja għall-prodotti kkumerċjalizzati, wara trasformazzjoni ulterjuri mill-monopolju, bħala etanol ta' oriġini agrikola. L-għajnuna totali mill-Istat permessa hija limitata għal EUR 110 miljuni kull sena.Skont l-Artikolu 182(4) tar-Regolament tal-Kunsill (KE) Nru 1234/2007 tat-22 ta' Ottubru 2007, li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS), id-deroga tispiċċa fil-31 ta' Diċembru 2010. Dan l-abbozz ta' regolament jestendi l-applikazzjoni tad-deroga u jipproponi li l-produzzjoni/bejgħ mill-monopolju għandhom jonqsu gradwalment sabiex mill-1 ta' Jannar 2018, il-monopolju ma jibqax jeżisti. Żewġ kategoriji ta' distilleriji qed jiġu trattati b'mod differenti.- id-distilleriji agrikoli ssiġillati ( landwirtschaftliche Verschlussbrennereien - bħalissa hemm madwar 670 distillerija ta' dan it-tip) li prinċipalment jipproċessaw ċereali u patata, jistgħu jibqgħu fil-monopolju sal-aħħar tal-2013. Madanakollu, il-produzzjoni tagħhom se titnaqqas gradwalment minn 540 000 hl fl-2011 għal 360 000 hl fl-2012 u għal 180 000 hl fl-2013. Meta jitilqu mill-monopolju, id-distilleriji agrikoli ssiġillati jistgħu jirċievu għajnuna ta' kumpens ta' EUR 257,50 għal kull hl ta' drittjiet nominali ta' distillazzjoni. Din l-għajnuna ta' kumpens se tingħata mhux iktar tard mill-31 ta' Diċembru 2013, iżda tista' titħallas f'diversi pagamenti sal-31 ta' Diċembru 2017.- id-distilleriji żgħar b'restrizzjonijiet fuq il-kwantitajiet ta' bejgħ ( Abfindungsbrennereien), l-utenti tad-distilleriji (Stoffbesitzer) u d-distilleriji tal-kooperattivi tal-frott (Obstgemeinschaftsbrennereien) li huma orjentati lokalment u li jipproduċu kwantitajiet żgħar ħafna ta' alkoħol mill-frott (sa massimu ta' 300 litru kull sena) jistgħu jipproduċu sa massimu ta' 60 000 hl fis-sena sal-aħħar tal-2017.L-ammont totali ta' għajnuna mħallsa mill-1 ta' Jannar 2011 sal-31 ta'Diċembru 2013 ma għandux ikun iktar minn EUR 269.9 miljun u l-ammont totali ta' għajnuna mħallsa mill-1 ta' Jannar 2014 sal-31 ta' Diċembru 2017 ma għandux ikun iktar minn EUR 268 miljun.Il-Ġermanja se tkompli tippreżenta rapport annwali lill-Kummissjoni dwar il-funzjonament tas-sistema. Barra minn hekk, mill-2013 sal-2016, il-Ġermanja kull sena se tinkludi pjan annwali ta' eliminazzjoni gradwali għad-distilleriji ż-żgħar b'restrizzjoni fuq il-kwantitajiet ta' bejgħ, l-utenti tad-distilleriji u d-distilleriji tal-kooperattivi tal-frott.Il-proposta ma għandhiex implikazzjonijiet finanzjarji għall-baġit tal-Komunità.2010/0183 (COD)Proposta għalREGOLAMENT TAL-PARLAMENT EWROPEW U TAL-KUNSILL (UE) Nru xxxx/2010ta'li jemenda r-Regolament tal-Kunsill (KE) Nru 1234/2007 (Regolament Waħdieni dwar l-OKS) rigward l-għajnuna mogħtija fil-qafas tal-Monopolju tal-Alkoħol tal-ĠermanjaIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea u b'mod partikolari l-ewwel paragrafu tal-Artikolu 42 u l-Artikolu 43(2) tiegħu,Wara li kkunsidraw il-proposta tal-Kummissjoni Ewropea,Wara li kkunsidraw l-opinjoni tal-Kumitat Ekonomiku u Soċjali Ewropew[1],Wara li l-proposta ntbagħtet lill-Parlamenti nazzjonali,Skont il-proċedura leġiżlattiva ordinarja,Billi:1.  Ir-regoli speċifiċi dwar l-għajnuna li l-Ġermanja tista' tagħti fil-qafas tal-Monopolju tal-Alkoħol tal-Ġermanja, ("il-Monopolju") kif ipprovdut fl-Artikolu 182(4) tar-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS)[2], se jiskadu fil-31 ta' Diċembru 2010.2.  Skont ir-rapport imressaq mill-Kummissjoni skont l-Artikolu 184(3) tar-Regolament (KE) Nru 1234/2007, l-importanza tal-Monopolju naqset fl-aħħar snin. Bejn l-2001 u l-2008, madwar 70 distillerija agrikola ssiġillata ( landwirtschaftliche Verschlussbrennereien ) telqu mill-Monopolju. Il-volumi mibjugħa mill-Monopolju ilhom jonqsu mill-2003 u l-baġit naqas minn EUR 110 miljuni fl-2003 għal EUR 80 miljun fl-2008. Għalhekk xi distilleriji diġà għamlu sforzi biex jippreparaw biex jidħlu fis-suq ħieles billi joħolqu kooperattivi, jinvestu f'tagħmir li jikkonsma inqas enerġija biex inaqqsu l-ispejjeż tal-produzzjoni u billi jikkummerċjalizzaw dejjem iktar l-alkoħol tagħhom b'mod dirett. Madanakollu, jeħtieġ iktar żmien biex ikun iffaċilitat dan il-proċess ta' adattazzjoni u biex id-distillaturi jkunu jistgħu jkampaw fis-suq ħieles. Jitqies li hija meħtieġ estensjoni ta' ftit snin oħra biex jintemm il-proċess tat-tneħħija tal-Monopolju kif ukoll tal-għajnuna u biex tkun possibbli l-eliminazzjoni gradwali u definittiva tiegħu.3.  F'xi partijiet tal-Ġermanja, id-distilleriji tal-alkoħol huma tradizzjonalment marbuta ma' azjendi agrikoli żgħar u ta' daqs medju u għandhom rwol importanti għall-azjendi agrikoli biex ikomplu bl-attivitajiet tagħhom billi jipprovdu dħul addizzjonali għall-bdiewa u jiżguraw l-impjiegi fiż-żoni rurali. Għalhekk, id-distilleriji agrikoli ssiġillati li jipproċessaw prinċipalment ċereali u patata għandhom ikomplu jkunu jistgħu jirċievu għajnuna mill-Monopolju sal-31 ta' Diċembru 2013. Sa dakinhar, id-distilleriji ssiġillati kollha għandhom ikunu daħlu fis-suq ħieles. Din l-iskadenza tikkoinċidi wkoll mal-perjodu ta' pprogrammar ġdid għall-iżvilupp rurali 2014-2020, li għall-Ġermanja tfisser il-possibbiltà tat-trasferiment ta' partijiet mill-fondi użati għall-Monopolju għall-programm tagħhom ta' żvilupp rurali.4.  Id-distilleriji żgħar b'restrizzjoni fuq il-kwantitajiet ta' bejgħ ( Abfindungsbrennereien ), l-utenti tad-distilleriji ( Stoffbesitzer ) u d-distilleriji tal-kooperattivi tal-frott ( Obstgemeinschaftsbrennereien ) jikkontribwixxu b'mod partikolari għall-preservazzjoni tal-pajsaġġ tradizzjonali u l-bijodiversità billi jgħinu biex ikunu ppreservati l-ortijiet li jfornu lid-distillaturi b'materja prima. B'kunsiderazzjoni għal dan u għall-fatt li l-produzzjoni ta' dawk id-distilleriji hija lokali u limitata ħafna, huma għandhom ikunu jistgħu jibqgħu jibbenefikaw mill-għajnuna mogħtija mill-Monopolju għal perjodu finali sal-31 ta' Diċembru 2017. Sa din id-data, il-monopolju għandu jitneħħa. Sabiex jiġi ggarantit li din l-għajnuna twassal għall-eliminazzjoni, il-Ġermanja għandha ta' kull sena tippreżenta pjan annwali għall-eliminazzjoni gradwali mill-2013.5.  Il-produzzjoni ta' alkoħol etanol fil-qafas tal-Monopolju hija limitata u bħalissa tikkorrispondi għal inqas minn 10% tal-produzzjoni totali tal-alkoħol tal-etanol ta' oriġini agrikola fil-Ġermanja. Jekk wieħed iqis b'mod partikolari, li d-distilleriji ssiġillati kollha għandhom ikunu daħlu fis-suq ħieles sa mhux iktar tard mill-31 ta' Diċembru 2013, dak il-persentaġġ se jonqos konsiderevolment wara dik id-data.6.  Sabiex tkun żgurata l-kontinwità fl-għoti tal-għajnuna, dan ir-Regolament għandu japplika mill-1 ta' Jannar 2011.7.  Ir-Regolament (KE) Nru 1234/2007 għandu għalhekk jiġi emendat skont dan.ADOTTAW DAN IR-REGOLAMENT:Artikolu 1Fl-Artikolu 182 tar-Regolament (KE) Nru 1234/2007, il-paragrafu 4 għandu jinbidel b'dan li ġej:"4. B'deroga mill-Artikolu 180 ta' dan ir-Regolament, l-Artikolu 108(1) u l-ewwel sentenza tal-Artikolu 108(3) tat-TFUE biss għandhom japplikaw sal-31 ta' Diċembru 2017, għall-għajnuna mogħtija mill-Ġermanja fil-qafas nazzjonali eżistenti tal-Monopolju tal-Alkoħol tal-Ġermanja ("il-Monopolju") għall-prodotti kkummerċjalizzati, wara trasformazzjoni ulterjuri mill-Monopolju, bħala alkoħol tal-etanol ta' oriġini agrikola elenkat fl-Anness I għat-TFUE, sakemm ikunu osservati l-kundizzjonijiet li ġejjin:(a) il-produzzjoni totali tal-alkoħol tal-etanol skont il-Monopolju li tibbenifika mill-għajnuna għandha tonqos gradwalment minn massimu ta' 600 000 hl fl-2011 għal 420 000 hl fl-2012 u għal 240 000 hl fl-2013 u tista' tammonta għal massimu ta' 60 000 hl kull sena mill-1 ta' jannar 2014 sal-31 ta'Diċembru 2017, data li fiha l-Monopolju ma għandux jibqa' jeżisti;(b) Il-produzzjoni tad-distilleriji agrikoli ssiġillati li jibbenefikaw mill-għajnuna għandha tonqos gradwalment minn 540 000 hl fl-2011 għal 360 000 hl fl-2012 għal 180 000 hl fl-2013. Sal-31 ta' Diċembru 2013, id-distilleriji agrikoli ssiġillati kollha għandhom jitilqu mill-Monopolju. Meta jitilqu mill-Monopolju, id-distilleriji agrikoli ssiġillati jistgħu jirċievu għajnuna ta' kumpens ta' EUR 257.50 għal kull hl ta' drittijiet nominali ta' distillazzjoni. Din l-għajnuna ta' kumpens tista' tingħata sa mhux iktar tard mill-31 ta' Diċembru 2013. Madankollu, l-għajnuna tista' titħallas f'diversi pagamenti sa mhux iktar tard mill-31 ta' Diċembru 2017;(c) id-distilleriji żgħar b'restrizzjoni fuq il-kwantitajiet ta' bejgħ, l-utenti tad-distilleriji u d-distilleriji tal-kooperattivi tal-frott, jistgħu jibbenefikaw mill-għajnuna mogħtija mill-Monopolju sal-31 ta' Diċembru 2017 bil-kundizzjoni li l-produzzjoni li tibbenefika mill-għajnuna ma taqbiżx is-60 000 hl kull sena;(d) l-ammont totali ta' għajnuna mħallsa mill-1 ta' Jannar 2011 sal-31 ta'Diċembru 2013 ma għandux ikun iktar minn EUR 269.9 miljun u l-ammont totali ta' għajnuna mħallsa mill-1 ta' Jannar 2014 sal-31 ta' Diċembru 2017 ma għandux ikun iktar minn EUR 268 miljun. kif ukoll(e) qabel it-30 ta' Ġunju ta' kull sena, il-Ġermanja għandha tressaq rapport lill-Kummissjoni dwar l-iffunzjonar tal-Monopolju u l-għajnuna mogħtija fil-qafas tiegħu fis-sena ta' qabel. Barra minn hekk, ir-rapporti annwali li għandhom jitressqu mill-2013 sal-2016 għandhom jinkludu pjan annwali ta' eliminazzjoni gradwali għas-sena ta' wara rigward id-distilleriji żgħar b'restrizzjoni fuq il-kwantitajiet ta' bejgħ, l-utenti tad-distilleriji u d-distilleriji tal-kooperattivi tal-frott."Artikolu 2Dħul fis-seħħDan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-1 ta' Jannar 2011.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C ..., p. ...[2] ĠU L 299, 16.11.2007, p. 1.


Avviż Legali Importanti

|

52006PC0867

Proposta għal regolament tal-Kunsill li jemenda r-regolament tal-Kunsill (KE) Nru 601/2004 tat-22 ta' Marzu 2004 li jistabbilixxi ċerti miżuri ta' kontroll applikabbli għall-attivitajiet tas-sajd fiż-żona koperta mill-Konvenzjoni dwar il-Konservazzjoni tar-Riżorsi Marittimi Ħajjin ta' l-Antartiku u jirrevoka r-Regolamenti (KEE) Nru 3943/90, (KE) Nru 66/98 u (KE) Nru 1721/1999  /* KUMM/2006/0867 finali - CNS 2007/0001 */

	[pic] | KUMMISSJONI TAL-KOMUNITAJIET EWROPEJ |Brussel 9.1.2007KUMM(2006) 867 finali2007/0001 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 601/2004 tat-22 ta' Marzu 2004 li jistabbilixxi ċerti miżuri ta' kontroll applikabbli għall-attivitajiet tas-sajd fiż-żona koperta mill-Konvenzjoni dwar il-Konservazzjoni tar-Riżorsi Marittimi Ħajjin ta' l-Antartiku u jirrevoka r-Regolamenti (KEE) Nru 3943/90, (KE) Nru 66/98 u (KE) Nru 1721/1999(preżentata mill-Kummissjoni)MEMORANDUM TA’ SPJEGAZZJONIIl-Komunità ilha Parti Kontraenti fil-Konvenzjoni dwar il-Konservazzjoni tar-Riżorsi Ħajjin tal-Baħar Antaratiku mill-1981. Il-miżuri ta' konservazzjoni adottati skond din il-Konvenzjoni jorbtu lill-Partijiet Kontraenti. Għalhekk huwa neċessarju li l-miżuri tal-konservazzjoni u l-ġestjoni ta' l-istokkijiet tal-ħut imsemmija fil-Konvenzjoni jiġu trasposti fil-leġiżlazzjoni Komunitarja.Il-miżuri ta' konservazzjoni u ġestjoni adottati mill-Kummissjoni fil-qafas tal-Konvenzjoni dwar il-Konvenzjoni dwar il-Konservazzjoni tar-Riżorsi Ħajjin tal-Baħar Antaratiku (CCAMLR) tinkludi ġabra ta' regoli fir-rigward tas-sorveljanza ta' attivitajiet tas-sajd. L-arranġamenti għall-kontroll ta' l-attivitajiet tas-sajd fiż-żona koperta mill-Konvenzjoni ġew trasposti fil-leġiżlazzjoni Komunitarja bir-Regolament tal-Kunsill (KE) Nru 601/2004 tat-22 ta' Marzu 2004Dan l-istrument jeħtieġ li jiġi aġġornat biex jinġieb konformi mar-regoli emendati, adottati fil-laqgħat annwali tas-CCAMLR fl-2004 u l-2005 u mas-sistema Komuitarja tar-rappurtar tal-qbid u l-isforzi tas-sajd. Uħud mill-miżuri l-ġodda diġà ġew inklużi, proviżorjament, fit-TAC annwali u r-Regolament dwar il-Kwoti għall-2006. Għal dawn il-miżuri issa huwa neċessarju li tinħoloq bażi aktar permanenti fil-leġiżlazzjoni Komunitarja.Bosta mir-regoli mdaħħla mill-2004 jimmiraw lejn it-titjib tas-sorveljanza tal-bastimenti li huma awtorizzati li jwettqu attivitajiet tas-sajd fl-ilmijiet koperti mis-CCAMLR, u li jiġġieldu attivitajiet tas-sajd illegali, mhux irregolat u mhux irrapportat (IUU) fiż-żona regolatorja. Is-CCAMLR adottat mosta minn dawn il-miżuri abbażi ta' proposti mħejjija mill-Komunità, b'kooperazzjoni ma' għadd ta' Partijiet tas-CCAMLR oħrajn. Bil-preżentazzjoni ta' dawn il-proposti, il-Komunità żammet ir-rwol attiv tradizzjonali tagħha fil-ġlieda kontra s-sajd IUU, li sar ta' theddida serja għall-ambjent marittimu vulnerabbli madwar l-Oċean Antartiku.Miżuri oħra adottati fl-2004 u 2005 jinkludu l-projbizzjoni tar-rimi ta' diversi forom ta' skart, sabiex jiġi protett l-ambjent u jiġu evitati qabdiet inċidentali ta' tjur tal-baħar. Barra minn hekk, is-CCALMR iddeċidiet li ddaħħal programm ta' tikkettar bil-ħsieb li ttejjeb l-għarfien tas-sitwazzjoni u r-rabtiet bejn stokkijiet varji ta' Dissostichus ( toothfish ) fin-Nofsinhar ta' l-Oċean, li huma l-ispeċi ewlenija li hija soġġetta għall-attivitajiet ta' sajd kummerċjali.Il-Kummissjoni tipproponi li l-Kunsill jadotta r-Regolament mehmuż.2007/0001 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 601/2004 tat-22 ta' Marzu 2004 li jistabbilixxi ċerti miżuri ta' kontroll applikabbli għall-attivitajiet tas-sajd fiż-żona koperta mill-Konvenzjoni dwar il-Konservazzjoni tar-Riżorsi Marittimi Ħajjin ta' l-Antartiku u jirrevoka r-Regolamenti (KEE) Nru 3943/90, (KE) Nru 66/98 u (KE) Nru 1721/1999IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,Wara li kkunsidra l-proposta tal-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Ir-Regolament tal-Kunsill (KE) Nru 601/2004 tat-22 ta' Marzu 2004 li jistabbilixxi ċerti miżuri ta' kontroll applikabbli għall-attivitajiet tas-sajd fiż-żona koperta mill-Konvenzjoni dwar il-konservazzjoni tar-riżorsi marittimi ħajjin ta' l-Antartiku u jħassar ir-Regolamenti (KEE) Nru 3943/90, (KE) Nru 66/98 u (KE) Nru 1721/1999, jimplimenta ċerti miżuri ta' konservazzjoni adottati mill-Kummissjoni fil-qafas tal-Konvenzjoni dwar il-Konservazzjoni tar-Riżorsi Ħajjin tal-Baħar Antaratiku, hawn taħt imsejħa bħala "CCAMLR".(2) Fl-24 u l-25 Laqgħa Annwali tagħha f'Novembru 2004 u 2005, is-CCAMLR adottat għadd ta' emendi għall-miżuri ta' konservazzjoni sabiex, fost l-oħrajn, jittejbu r-rekwiżiti tal-liċenzjar, jitħares l-ambjent u tittejjeb ir-riċerka xjentiika dwar id- Dissostichus, kif ukoll jiġu miġġielda l-attivitajiet tas-sajd illegali.(3) Ir-Regolament (KE) Nru 601/2004 għandu għaldaqstant jiġi emendat kif jixraq,ADOTTA DAN IR-REGOLAMENT:Artikolu 1Ir-Regolament (KE) Nru 601/2004 jiġi emendat kif ġej:1. L-Artikolu 3, il-paragrafu 2 huwa sostitwit b'dan li ġej:"L-Istati Membri għandhom jittrażmettu lill-Kummissjoni, bi trażmissjoni komputerizzata, fi żmien tlett ijiem mid-data tal-ħruġ tal-permess imsemmi fil-paragrafu 1, din l-informazzjoni li ġejja li tikkonċerna l-bastiment kopert bil-permess:(a) l-isem tal-bastiment ikkonċernat;(b) it-tip ta’ bastiment;(c) it-tul;(d) in-numru IMO tal-bastiment (jekk inħareġ);(e) fejn u meta nbena;(f) il-bandiera preċedenti, jekk kien hemm;(g) il-Kodiċi internazzjonali tas-Sinjal tar-Radju;(h) l-isem u l-indirizz tas-sid(ien) tal-bastiment u kwalunkwe sid(ien) benefiċjarju/i, jekk magħruf/a;(i) ritratt bil-kulur tal-bastiment, li għandu jikkonsisti minn:(i) ritratt mhux iżgħar minn 12 b’7 ċm tan-naħa tal-lemin ( starboard side ), li juri t-tul kollu u l-karatteristiċi strutturali kollha tiegħu;(ii) ritratt mhux iżgħar minn 12 x 7 cm li juri n-naħa tax-xellug tal-bastiment ( port ), li juri t-tul kumplessiv sħiħ tiegħu u l-fatturi strutturali kollha;(iii) ritratt mhux iżgħar minn 12 x 7 cm li juri l-poppa, meħud direttament minn wara;(j) il-perijodu li għalieh tkun awtorizzata li tistad fiż-żona tal-Konvenzjoni, bid-dati li fihom l-attivitajiet tas-sajd jibdew u jispiċċaw;(k) iż-żona jew iż-żoni tas-sajd;(l) l-ispeċi fil-mira;(m) l-irkaptu wżat;(n) il-miżuri meħuda biex jiżguraw it-tħaddim bla tbagħbis tat-tagħmir ta’ l-osservazzjoni bis-satellita installat abbord.L-Istati Membri għandhom, safejn huwa prattikabbli, jgħaddu wkoll lill-Kummissjoni l-informazzjoni li ġejja dwar il-bastimenti awtorizzati għas-sajd fiż-Żona tas-CCAMLR:(a) l-isem u l-indirizz ta’ l-operatur, jekk differenti minn dak tas-sid(ien);(b) l-ismijiet u n-nazzjonalità tal-kaptan u, fejn applikabbli, tal-kaptan tas-sajd;(c) it-tip ta’ metodu jew metodi tas-sajd;(d) il-wisa’ (ta’ l-aktar parti wiesgħa) (m);(e) it-tunnellaġġ gross reġistrat;(f) it-tip u n-numri tal-komunikazzjoni tal-bastiment (in-numri INMARSAT A, B u C );(g) l-għadd normali ta’ membri ta’ l-ekwipaġġ;(h) is-saħħa tal-magna jew magni prinċipali (kW);(i) il-kapaċità tal-ġarr (tunnellati), numru ta’ stivi tal-ħut u l-kapaċità tagħhom (m³);(j) kull informazzjoni oħra (eż. klassifikazzjoni tas-silġ) meqjusa xierqa.Il-Kummissjoni għandha tittrażmetti tali informazzjoni mingħajr dewmien lis-Segretarjat tas-CCAMLR."2. L-Artikolu 4, il-paragrafu 3 huwa sostitwit b'dan li ġej:"L-Istati Membri għandhom jivverifikaw l-informazzjoni msemmija fil-paragrafu 2 kontra d-data li tkun wasslet permezz tas-sistemi VMS li jitħaddmu abbord. Huma għandhom jitrażmettu tali informazzjoni lis-Segretarjat tas-CCAMLR bi trażmissjoni tal-kompjuter fi żmien jumejn mid-data tal-wasla tagħha.3. Artikolu 7a ġdid għandu jiddaħħal: Għandu jinqara kif ġej:“Artikolu 7a Rekwiżiti speċjali għas-sajd esploratorjuBastimenti tas-sajd li jipparteċipaw f'sajdiet esploratorji għandhom ikunu soġġetti għar-rekwiżiti addizzjonali li ġejjin:(a) il-bastimenti għandhom ikunu pprojbiti milli jarmu:(i) żejt jew prodotti tal-fjuwil jew residwi żejtnija fil-baħar, ħlief kif permess fl-Anness I għall-MARPOL 73/78 (Il-Konvenzjoni Internazzjonali dwar il-Prevenzjoni tat-Tniġġiż minn Bastimenti);(ii) żibel;(iii) skart ta' l-ikel li ma jgħaddix minn għarbiel b'toqob mhux akbar minn 25 mm;(iv) tjur tar-razzett jew partijiet tagħhom (inkluż qxur tal-bajd);(v) drenaġġ ’il ġewwa minn 12-il mil nawtiku minn blat maħruġ ’il barra ta’ art jew silġ, jew drenaġġ waqt li l-bastiment ikun ibaħħar b’veloċità ta’ inqas minn 4 000 mil nawtiku fis-siegħa; jew(vi) irmied ta’ ħruq.(b) ebda tjur ħaj tar-razzett jew tjur ħaj ieħor m’għandu jiddaħħal fis-Subżoni 88.1 u 88.2 u kull tajr tar-razzett ipproċessat mhux ikkunsmat għandu jitneħħa mis-Subżoni 88.1 u 88.2;(c) is-sajd għad- Dissostichus fis-Subżoni 88.1 u 88.2 għandu jiġi pprojbit ’il ġewwa minn 10 mili nawtiċi mill-kosta tal-Gżejjer Balleny."4. Artikolu 7b ġdid għandu jiddaħħal: Għandu jinqara kif ġej:“Artikolu 7b Programm ta’ tikkettarKull bastiment tas-sajd li jipparteċipa f’sajd esploratorju msemmi fl-Artikolu 43 għandu jimplimenta programm ta’ tikettar ( tagging ) kif ġej:(a) Individwi Dissostichus għandhom jiġu ttikkettati u rilaxxati bir-rata ta’ individwu għal kull tunnellata tal-piż ħaj tal-qabda ta’ matul l-istaġun kollu f’konformità mal-Protokoll tat-Tikkettar tas-CCAMLR. Il-bastimenti għandhom jieqfu mit-tikkettar biss wara li jkunu ttikkettaw 500 individwu, jew iħallu s-sajda wara li jkunu ttikkettaw individwu wieħed għal kull tunnellata ta' piż ħaj maqbud;(b) il-programm għandu jkun immirat għal individwi ta’ kull daqs sabiex jintlaħaq ir-rekwiżit ta’ tikkettar ta’ individwu għal kull tunnellata tal-piż ħaj tal-qabda . L-individwi kollha mitluqa għandhom jiġu tikkettati darbtejn u r-rilaxxi għandhom jkopru żona ġeografika l-akbar possibbli;(c) it-tikketti kollha għandhom ikunu stampati b’mod ċar b’numru tas-serje uniku u l-indirizz tas-sors sabiex l-oriġini tat-tikketti tkun tista’ tiġi ttraċċata mill-ġdid fil-każ li l-individwu ttikkettat jerġa’ jinqabad;(d) kull individwi tikkettat maqbud mill-ġdid (jiġifieri, ħut maqbud li diġà kellu tikketta) m’għandux jiġi rilaxxat mill-ġdid, anki jekk kien liberu għal perjodu qasir biss;(e) kull individwu tikkettat maqbud mill-ġdid għandhom jittiħdulu d-dettalji bijoloġiċi (it-tul, il-piż, is-sess, l-istadju gonadali), possibbilment jittiħidlu ritratt elettroniku, jiġu rkuprati l-otoliti u titneħħielu t-tikketta;(f) id-dejta kollha rilevanti tat-tikketta u kull qbid mill-ġdid ta’ tiketti li jirreġistraw id-dejta għandhom jiġu rrapportati elettronikament fil-format CCAMLR lis-CCAMLR fi żmien tliet xhur mit-tluq tal-bastiment minn dan is-sajd;(g) id-dejta rilevanti kollha tat-tikketta, kull qbid mill-ġdid ta’ tikketti li jirreġistraw id-dejta, u kampjuni minn dawk maqbuda mill-ġdid għandhom jiġu rrapportati wkoll b’mod elettroniku fil-format CCAMLR fl-arkivju reġjonali tad-dejta rispettiv kif imniżżel fil-Protokoll tat-tikkettar tas-CCAMLR."5. Fl-Artikolu 9, paragrafi 4 u 5 jitbiddlu b'dan li ġej:"L-Istati Membri għandhom jinnotifikaw lis-CCAMLR, b'kopja lill-Kummissjoni, bi trażmissjoni bil-kompjuter, mill anqas fi żmien tlett ijiem mid-data tat-tmiem ta' kull perijodu tar-rapportaġġ, tar-rapport tal-qabda u l-isforz kif trażmess minn kull bastiment tas-sajd li jtajjar il-bandiera tagħhom u li jkun irreġistrat fil-Komunità. Kull rapport tal-qabda u tal-isforz għandu jispeċifika l-perijodu tar-rapportaġġ tal-qabda kkonċernata."6. Fl-Artikolu 13, il-paragrafu 4 jitbiddel b'dan li ġej:"L-Istati Membri għandhom jittrażmetti d-dejta msemmija fil-paragrafi 1, 2 u 3 lis-CCAMLR fit-tmiem ta' kull xahar kalendarju, b'kopja tintbagħat lill-Kummissjoni."7. Fl-Artikolu 14, il-paragrafu 4 jitbiddel b'dan li ġej:"Fi tmiem kull xahar, l-Istati Membri għandhom jittrażmettu n-notifika li jkunu irċevew lis-CCAMLR."8. Fl-Artikolu 16, il-paragrafu 1 jitbiddel b'dan li ġej:"Mingħajr preġudizzju għall-Artikolu 15 tar-Regolament (KEE) Nru 2847/93, l-Istati Membri għandhom jinnotifikaw lis-CCAMLR, sal-31 ta' Lulju ta' kull sena, bil-qabdiet totali għas-sena preċedenti kif miġbura mill-bastimenti tas-sajd tal-Komunità li jtajjru l-bandiera tagħhom, imqassma skond il-bastiment, b'kopja tintbagħat lill-Kummissjoni."9. Fl-Artikolu 17, il-paragrafu 2 jitbiddel b'dan li ġej:"L-Istati Membri għandhom igħaqqdu d-dejta dwar qabdiet u sforzi ta' skala żgħira b'rettangolu ta' 10 × 10 mili nawtiċi u b'perijodu ta' 10 t'ijiem, u jittrażmettu din id-dejta lis-CCAMLR sa mhux aktar tard mill-1 ta' Marzu ta' kull sena, b'kopja tintbagħat lill-Kummissjoni."10. Fl-Artikolu 18, il-paragrafu 1 jitbiddel b'dan li ġej:"Il-bastimenti tas-sajd tal-Komunità għas-sajd tal-granċi fis-subżona statistika 48.3 tal-FAO, għandhom jittrażmettu lis-CCAMLR, sal-25 ta' Settembru ta' kull sena, id-dejta li tikkonċerna l-attivitajiet tas-sajd u tal-qabdiet tal-granċi li jkunu saru qabel il-31 ta' Awissu ta' dik is-sena, b'kopja tintbagħat lill-Kummissjoni."11. Fl-Artikolu 18, il-paragrafu 2 jitbiddel b'dan li ġej:"Id- data li tikkonċerna l-qabdiet mill-31 ta' Awissu ta' kull sena għandha tiġi trażmessa lis-CCAMLR fi żmien xahrejn mid-data ta' l-għeluq tas-sajda, b'kopja tintbagħat lill-Kummissjoni."12. Fl-Artikolu 19, il-paragrafu 1 jitbiddel b'dan li ġej:"Il-bastimenti tas-sajd tal-Komunità għas-sajd tal-klamari ( Martialia hyadesi ) fis-subżona statistika 48.3 tal-FAO għandhom jittrażmettu lejn il-Kummissjoni, sal-25 ta' Settembru ta' kull sena, id-dejta dwar qabdiet u sforzi ta' skala żgħira għal dik is-sajda, b'kopja tintbagħat lill-Kummissjoni."13. Fl-Artikolu 28, il-paragrafu 1 jitbiddel b'dan li ġej:"Għall-iskopijiet ta' din it-taqsima, bastiment ta' Parti Kontraenti jista' jitqies li jkun wettaq attivitajiet IUU bi ħsara għall-effettività tal-miżuri tal-konservazzjoni CCAMLR meta dan ikun:(a) involut f'attivitajiet fiż-żona tal-Konvenzjoni mingħajr il-permess speċjali tas-sajd imsemmi fl-Artikolu 3, jew fil-każ ta' bastiment li ma jkunx bastimet tas-sajd tal-Komunità, liċenzja maħruġha bi qbil mal-miżuri ta' konservazzjoni CCAMLR relevanti, jew bi vjolazzjoni tal-kondizzjonijiet ta' tali permess jew liċenzja;(b) ikun naqas milli jirreġistra l-qabdiet magħmula fiż-żona tal-Konvenzjoni b'konformità mas-sistema tar-rapportar applikabbli għas-sajdiet li fihom kien involut, jew li jkun għamel dikjarazzjonijiet foloz;(c) (ċ) stad matul perijodi magħluqin tas-sajd jew f'żoni magħluqin b'kontravenzjoni tal-miżuri ta' konservazzjoni CCAMLR;(d) uża rkaptu pprojbit b'kontravenzjoni tal-miżuri ta' konservazzjoni CCAMLR applikabbli;(e) wettaq trasbord jew ipparteċipa f'operazzjonijiet konġunti tas-sajd ma', appoġġa jew iforni mill-ġdid basimenti li jidhru fil-lista tal-bastimenti IUU tas-CCAMLR;(f) naqas li jipprovdi dokument validu tal-qbid tad- Dissostichus fejn meħtieġ skond id-dispożizzjonijiet tar-Regolament (KE) Nru 1035/2001;(g) involut f'attivitajiet kuntrarji għal xi miżuri oħrajn tal-konservazzjoni CCAMLR b'mod li jġib ħsara għall-ilħuq ta' l-għanijiet tal-Konvenzjoni kif stipulati fl-Artikolu XXII tal-Konvenzjoni; jew(h) involut f'attivitajiet tas-sajd f'ibħra biswit gżejjer fi ħdan iż-żona tal-Konvenzjoni li fuqhom l-eżistenza ta' sovranità tal-Istat hija rikonoxxuta mill-Partijiet Kontraenti kollha, b'mod li jġib ħsara għall-ilħuq ta' l-għanijiet tal-miżuri ta' konservazzjoni CCAMLR."14. Fl-Artikolu 30, il-paragrafu 1 jitbiddel b'dan li ġej:"L-Istati Membri għandhom jieħdu l-miżuri kollha meħtieġa skond il-leġiżlazzjoni nazzjonali jew Komunitarja, sabiex:(a) l-ebda permess speċjali tas-sajd msemmi fl-Artikolu 3 ma jinħareġ lill-bastimenti tas-sajd tal-Komunità li jkunu jidhru fil-lista tal-bastimenti IUU sabiex jistadu fiż-Żona tal-Konvenzjoni;(b) l-ebda liċenzja jew permess speċjali tas-sajd ma jinħarġu lill-bastimenti li jidhru fil-lista tal-bastimenti IUU sabiex jistadu fl-ibħra taħt is-sovranità jew il-ġurisdizzjoni tagħhom;(c) li l-bandiera tagħhom ma tingħatax lill-bastimenti li jidhru fil-lista tal-bastimenti IUU;(d) li l-bastimenti li jidhru fil-lista tal-bastimenti IUU li jidħlu volontarjament fil-portijiet tagħhom ikunu spezzjonati fil-port skond l-Artikolu 27;(e) l-importaturi, t-trasportaturi, u setturi oħra kkonċernati jitħeġġu biex joqgħodu lura milli jitrattaw ma' u dwar it-trasbord ta' ħut maqbud minn bastimenti fil-lista tal-bastimenti IUU."15. Fl-Artikolu 30, il-paragrafu 2 jitbiddel b'dan li ġej:"L-attivitajiet li ġejjin għandhom ikunu ipprojbiti:(a) b'deroga mill-Artikolu 11 tar-Regolament (KEE) 2847/93, għall-bastimenti tas-sajd tal-Komunità, għall-bastimenti ta' appoġġ, għall-bastimenti omm u għall-bastimenti tal-merkanzija, sabiex jipparteċipaw f'xi trasbord jew f'operazzjonijiet konġunti tas-sajd ma', jappoġġaw jew ifornu mill-ġdid bastimenti li jidhru fil-lista tal-bastimenti IUU;(b) għall-bastimenti li jidhru fil-lista tal-bastimenti IUU li jidħlu volontarjament fil-portijiet, li jħottu jew li jwettqu trasbord hemmhekk;(c) għall-bastimenti mikrija li jidhru fil-lista tal-bastimenti IUU;(d) l-importazzjoni, l-esportazzjoni jew l-esportazzjoni mill-ġdid tad- Dissostichus , minn bastimenti li jidhru fil-lista tal-bastimenti IUU."Artikolu 2Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU C … p. …[2] ĠU C … p. …